Stožer za obranu od poplava u Ogulinu izdao je vrlo ozbiljno upozorenje svima koji se nalaze na ugroženom području

Stožer za obranu od poplava u Ogulinu izdao je vrlo ozbiljno upozorenje svima koji se nalaze na ugroženom području!

U svojim domovima morate imati obvezno: flaširanu vodu, svijeće, šibice, baterije i ručne svjetiljke i radijske aparate, hranu, lijekove i druge potrepštine u količinama dovoljnim za nekoliko dana.

Sadržaj se nastavlja...

Vodostaj Dobre iz sata u sat uporno raste, a u 19 sati iznosio je 255 cm, što je 5 cm više od visine pri kojoj se Dobra izlijeva iz korita.

S lica mjesta javio se naš reporter Tin Kovačić koji javlja da je situacija u Ogulinu daleko od dobre, a najgore od svega je da će vodostaj nastaviti rasti.

Tin je razgovarao i s poručnikom Ivanom Đurđevićem, a što nam je rekao provjerite u prilogu.

Ravnateljstvo policije na poplavljeno područje Ogulina zbog najava o kretanju vodenog vala šalje četiri posade interventne policije sa čamcima za spašavanje, priopćeno je u utorak popodne iz Ministarstva unutarnjih poslova (MUP).

Time će se 25 dodatnih interventnih policajaca pridružiti redovitim policijskim snagama na terenu. Policajci će biti na raspolaganju građanima i pomagat će u spašavanju ili u drugim potrebama na području zahvaćenom poplavom, navode iz MUP-a.

RTL-ova ekipa prati stanje i u Karlovcu otkud ipak stižu bolje vijesti. Naime, naš reporter Boris Mišević otkrio je da Kupa ipak ne bi trebala narasti do vodostaja koji može ugroziti karlovačko područje.

Ovo područje svake godine strahuje od poplava - a zašto se već ovaj problem nije sustavno riješio upitali smo Biljanu Železnjak iz Hrvatskih voda.